
Valsts kancelejai


Par Ministru kabineta rīkojuma projektu, 
TA – 2849

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 140.punktu, iesniedzu izskatīšanai Ministru kabineta sēdē Ministru kabineta rīkojuma projektu „Par nekustamā īpašuma Dzintara ielā 61D, Rīgā, ½ domājamās daļas nodošanu Zemkopības ministrijas valdījumā” (turpmāk – rīkojuma projekts).
	1.
	Iesniegšanas pamatojums
	2016.gada 7.janvāra Valsts sekretāru sanāksmes protokols Nr.1, 39.§.

	2.
	Valsts sekretāru sanāksmes datums un numurs
	2016.gada 7.janvāra sanāksme (prot.Nr.1, 39.§) (TA – 2849).

	3.
	Informācija par saskaņojumiem
	Rīkojuma projekts tika nosūtīts saskaņošanai Tieslietu ministrijai, Vides aizsardzības un reģionālās attīstības ministrijai un Zemkopības ministrijai.
Tieslietu ministrija un Vides aizsardzības un reģionālās attīstības ministrija atbalsta rīkojuma projekta tālāku virzību bez iebildumiem.
Vienošanās par Zemkopības ministrijas iebildumu elektroniskajā saskaņošanā netika panākta - Zemkopības ministrija iebilda pret nekustamā īpašuma Dzintara ielā 61D, Rīgā, ½ domājamās daļas pārņemšanu Zemkopības ministrijas valdījumā, jo uzskata to par nelietderīgu gan no ilgtspējīgas meža apsaimniekošanas, gan no finanšu līdzekļu un resursu izlietošanas aspekta.  
2016.gada 7.septembra Valsts sekretāru sanāksmē (prot.Nr.1, 39.§) ir izskatīts Zemkopības ministrijas iebildums un saskaņā ar minētajā sanāksmē nolemto Finanšu ministrijai ir dots uzdevums rīkojuma projektu iesniegt izskatīšanai Ministru kabineta sēdē pēc jaunā Ministru kabineta apstiprināšanas.

	4.
	Informācija par noklusējuma saskaņojumu
	Projekts šo jomu neskar.

	5.
	Ziņas par saskaņojumu ar Eiropas Savienības institūcijām
	Projekts šo jomu neskar.

	6.
	Politikas joma
	Publiskās pārvaldes politika.

	7.
	Projekta autors
	Valsts akciju sabiedrības „Valsts nekustamie īpašumi” Tiesību aktu daļas vecākā juriskonsulte Lita Kokorēviča.

	8.
	Uzaicināmās personas
	Valsts akciju sabiedrības „Valsts nekustamie īpašumi” Juridiskās pārvaldes Tiesību aktu daļas vadītāja Jana Upeniece.

	9. 
	Projekta ierobežotas pieejamības statuss
	Rīkojuma projektam nav ierobežotas lietošanas statuss. 

	10.
	Cita nepieciešamā informācija
	Saskaņā ar  2016.gada 7.janvāra Valsts sekretāru sanāksmes protokola  Nr.1, 39.§. 3.punktā noteikto rīkojuma projekts Ministru kabineta sēdē ir skatāms vienlaikus ar Zemkopības ministrijas sagatavoto  likumprojektu par grozījumiem Meža likumā.
Ministriju sniegtie atzinumi par rīkojuma projektu un sākotnējās ietekmes novērtējuma ziņojumu (anotāciju), izziņa par atzinumos izteiktajiem iebildumiem un paskaidrojošie materiāli par nekustamo īpašumu Dzintara ielā 61D, Rīgā, ir iesniegti Valsts kancelejā ar Finanšu ministrijas  2015.gada 16.decembra vēstuli Nr.38-VK/6656 par Ministru kabineta rīkojuma projektu, VSS – 87.



Pielikumā:
1. Rīkojuma projekts (datne: FMRik_090115_Dzintara61DRiga) uz vienas lapas;
2. Rīkojuma projekta sākotnējās ietekmes novērtējuma ziņojums (anotācija) (datne: FMAnot_090115_Dzintara61DRiga) uz septiņām lapām.


Ministre									D.Reizniece-Ozola

Finansu ministrija




